
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2023 m. birželio    d.
                                                                                      įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS ŪKIO, ARCHITEKTŪROS IR INVESTICIJŲ SKYRIAUS VYRIAUSIOJO SPECIALISTO PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Ūkio, architektūros ir investicijų skyriaus (toliau – Skyrius) vyriausiojo specialisto pareigybė yra priskiriama specialistų pareigybių grupei.
2. Pareigybės lygis – A2.
3. Pareigybės paskirtis – vykdyti Šakių rajono savivaldybei nuosavybės teise priklausančių statinių techninės priežiūros kontrolę.
4. Pareigybės pavaldumas – šias pareigas einantis darbuotojas yra tiesiogiai pavaldus Skyriaus vedėjui. Vyriausiasis specialistas yra darbuotojas, dirbantis pagal darbo sutartį. Vyriausiąjį specialistą priima į darbą ir atleidžia iš jo Šakių rajono savivaldybės administracijos direktorius.


II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį inžinerijos mokslų studijų krypčių grupės statybos inžinerijos krypties išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį inžinerijos mokslų studijų krypčių grupės statybos inžinerijos krypties išsilavinimą su profesinio bakalauro kvalifikacinių laipsniu ar jam prilygintu išsilavinimu;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais viešąjį administravimą, vietos savivaldą, teritorijų planavimą, projektų administravimą, statybų organizavimą ir kitas su atliekamomis funkcijomis susijusias sritis, taip pat teisės aktus, reglamentuojančius dokumentų tvarkymą ir apskaitą, dokumentų rengimą ir įforminimą;
5.3. mokėti dirbti kompiuteriu MS Office programiniu paketu;
5.4. mokėti sudaryti ir vertinti sąmatinių skaičiavimų formas naudojantis kompiuterinėmis sistemomis;
5.5.  mokėti savarankiškai planuoti ir organizuoti savo darbą, gebėti dirbti komandoje;
5.6. mokėti kaupti, sisteminti, apibendrinti informaciją, rengti išvadas;
[bookmark: _Hlk66436777]5.7. turėti vairuotojo pažymėjimą (B kategorija).

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1.  vykdo rajono savivaldybėje nuosavybės teise priklausančių statinių techninės priežiūros kontrolę, tvarko statinių techninei priežiūrai naudojamus dokumentus, vykdo jų apskaitą, daro išvadas apie jų techninę būklę;
6.2. ruošia ir teikia statistines ataskaitas, statinių techninės priežiūros srityse. Pagal kompetenciją rengia taisyklių, tvarkų projektus, teikia rajono savivaldybės tarybai tvirtinti ir kontroliuoja šių taisyklių laikymąsi;
6.3. savivaldybės teritorijoje organizuoja darbus ir kontroliuoja  statinių techninės priežiūros, apleistų teritorijų ir bešeimininkio turto srityse;
 6.4. tvarko pavestus gaunamus raštus, turimomis priemonėmis maksimaliai užtikrina tinkamą informacijos ir dokumentų saugojimą;
6.5. rengia projektų, kurių pareiškėja yra Šakių rajono savivaldybės administracija, projektinius pasiūlymus  ir jų technines specifikacijas, technines užduotis, sąmatas. Vykdo techninių sąlygų gavimo proceso kontrolę. Rengia projektinę techninę dokumentaciją rengiamiems statybiniams projektams;
6.6. inicijuoja, koordinuoja ir įgyvendina transporto krypties, viešųjų pastatų modernizavimo, neformalaus švietimo ir kitų krypčių projektus pagal įvairius ES struktūrinius ir kitus fondus;
6.7. dalyvauja rengiant ir įgyvendinant regionų plėtros planus ir programas;
6.8. įgyvendina nacionalinę regioninę politiką;
6.9. konsultuoja Šakių rajono savivaldybės struktūrinius padalinius bei įstaigas ir įmones Europos Sąjungos fondų finansuojamų projektų rengimo ir įgyvendinimo klausimais;
6.10. organizuoja projektų paraiškų rengimą Europos Sąjungos struktūrinių ir kitų fondų bei  programų finansinei paramai gauti, atsižvelgdamas į savivaldybės politiką, strateginius rajono plėtros prioritetus, regioninius ir nacionalinius strateginius dokumentus;
6.11. pateikia derinimui su įgyvendinančiąja institucija projektų finansavimo ir administravimo sutartis ir jų pakeitimus;
6.12. gavus paramą koordinuoja priskirtų projektų įgyvendinimą savivaldybėje;
6.13. rengia veiklos bei ataskaitinius dokumentus savivaldybės administracijos vykdomiems paramos projektams;
6.14. planuoja ir organizuoja visuomenės informavimo veiksmus apie priemonių, kurių vykdymui skirta Europos Sąjungos struktūrinių fondų parama, įgyvendinimą;
6.15. rengia Šakių rajono savivaldybės tarybos sprendimų, mero potvarkių, direktoriaus įsakymų projektus atliekamų funkcijų veikloje; 
6.16. dalyvauja Šakių rajono savivaldybės tarnybos mero ar administracijos direktoriaus sudarytų komisijų ir darbo grupių veikloje;
6.17. nagrinėja nustatyta tvarka fizinių ir juridinių asmenų prašymus, skundus Šakių rajono savivaldybės tarybos narių paklausimus ir rengia jiems atsakymus skyriaus veiklos klausimais;
6.18. Lietuvos Respublikos teisės aktų nustatyta tvarka tvarko archyvines bylas ir perduoda jas į Šakių rajono savivaldybės administracijos archyvą;
6.19. pagal priskirtų funkcijų poreikį vyksta į objektus ir įstaigas;
6.20. informuoti rajono savivaldybės daugiabučių gyvenamųjų namų gyventojus apie renovacijos galimybę (susirinkimų su gyventojais sušaukimas, pritarimo/nepritarimo protokolų parengimas, investicinio projekto parengimas ir jo pristatymo organizavimas, paraiškos renovacijai parengimas ir pateikimas).
6.21. vykdo kitus nenuolatinio pobūdžio Skyriaus vedėjo pavedimus.

Susipažinau:
______________________________
(Parašas)
______________________________
(Vardas ir pavardė)
______________________________
(Data)
